মুখ্যমন্ত্রী জানান, এখনও পর্যন্ত প্রায় ২ লক্ষ ২০ হাজার কোটি টাকার লগ্নির প্রস্তাব এসেছে। সব মিলিয়ে ২০ লক্ষ কর্মসংস্থান হবে। মোবাইল পরিষেবা ,স্মার্ট অ্যাপ, উত্পাদন ক্ষেত্রে কর্মসংস্থান হবে। সেক্ষেত্রে প্রতি বিভাগে ১ লক্ষ করেকর্ম সংস্থান হবে।
 নিজস্ব প্রতিবেদন:  আগামী কয়েক বছরে ২০ লক্ষ কর্মসংস্থান হবে পশ্চিমবঙ্গে। বিশ্ববঙ্গ শিল্প সম্মেলনের দ্বিতীয় দিনে সদর্পে ঘোষণা করলেন মুখ্যমন্ত্রী মমতা বন্দ্যোপাধ্যায়। এর মধ্যে শিল্পপতি মুকেশ আম্বানির লগ্নিতেই এক লক্ষ কর্মসংস্থান হবে বলে আশা প্রকাশ করেছেন করেছেন তিনি। মূলত মোবাইল পরিষেবা ও উত্পাদন ক্ষেত্রে কর্মসংস্থান হবে। মঙ্গলবারই এবারের বিশ্ববঙ্গ শিল্প সম্মেলনকে ‘টপ অফ দ্য টপ’ বলে ঘোষণা করেছেন মমতা বন্দ্যোপাধ্যায়ের। প্রথম দিন ব্যাপক সাড়া মেলার পর তৃপ্তির সুর শোনা গিয়েছে মুখ্যমন্ত্রীর গলায়। মুকেশ আম্বানি, লক্ষ্মী মিত্তলরা আগামী ২ বছরে রাজ্যে ব্যাপক বিনিয়োগের ঘোষণা করলেও, ঠিক কত কোটি টাকার লগ্নি হল, তা প্রথম দিনে স্পষ্ট করেননি মুখ্যমন্ত্রী। বুধবার সম্মেলনের দ্বিতীয় দিনের শুরুতেই সেকথা ঘোষণা করলেন তিনি। মুখ্যমন্ত্রী জানান, এখনও পর্যন্ত প্রায় ২ লক্ষ ২০ হাজার কোটি টাকার লগ্নির প্রস্তাব এসেছে। সব মিলিয়ে ২০ লক্ষ কর্মসংস্থান হবে। মোবাইল পরিষেবা ,স্মার্ট অ্যাপ, উত্পাদন ক্ষেত্রে কর্মসংস্থান হবে। সেক্ষেত্রে প্রতি বিভাগে ১ লক্ষ করেকর্ম সংস্থান হবে। মুকেশ আম্বানির লগ্নিতে আগামী এক বছরেই ১ লক্ষ কর্মসংস্থান হবে। তিনি জানান, সম্মেলনে ১১০ টি মউ সাক্ষর হয়েছে। এদিন মুখ্যমন্ত্রী আবারও বলেন, ‘ এ রাজ্যে শিল্পের অনুকূল পরিবেশ রয়েছে। কৃষি ও শিল্প এ রাজ্যে পাশাপাশি চলে। দায়িত্ববোধই আমাদের পরিচয়, আপনাদের আমরা বঞ্চিত করব না। পশ্চিমবঙ্গকে নিজের ঘর ভাবুন।‘  হাজির শিল্পপতিদের ধন্যবাদ জানিয়ে মুখ্যমন্ত্রী বলেন, ‘আপনাদের জন্য এই শিল্প সম্মেলন আজকে সফল।‘ ২০১৯-এ ৭-৮ ফেব্রুয়ারি ফের বাণিজ্য সম্মেলন হবে বলে জানিয়ে দেন মুখ্যমন্ত্রী।